ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
රෝයල් චැරිටි පදනම (සංස්ථාගත කිරීමේ)
රෝයල් චැරිටි පදනම සංස්ථාගත කිරීම
සඳහා වූ පනත් කෙටුම්පතකි

පාර්ලිමේන්තු මන්ත්‍රී ගරු එම්. ටී. හසන් අලි මහතා විසින්
2014 මාර්තු මස 07 වන දින ඉදිරිපත් කරන ලදී.
(ගැසට් පත්‍රයේ පළ කළේ 2014 පෙබරවාරි මස 03 වන දින)
මුද්‍රණය කිරීමට පාර්ලිමේන්තුව විසින් නියෝග කරන ලදී.
[290 වන පනත් කෙටුම්පත]

රෝයල් චැරිටි පදනම
(සංස්ථාගත කිරීමේ)
රෝයල් චැරිටි පදනම සංස්ථාගත කිරීම
සඳහා වූ පනතකි.

“රෝයල් චැරිටි පදනම” යනුවෙන් හඳුන්වනු ලබන සහ සඳහන් පූර්විකාව.
කරනු ලබන පදනමක්, එකී පදනමේ සාමාජිකයන් එකඟ වූ රීති
අනුව, ඒ පදනමේ පරමාර්ථ හා ඊට අදාළ කාරණා ඵලදායී ලෙස
කරගෙන යෑමේ අරමුණ ඇතිව මෙතෙක් කල් පිහිටුවා තිබූ
හෙයින් ද:

එකී පදනම පිහිටුවනු ලැබුවේ යම් පරමාර්ථ සහ කරුණු සඳහා ද,
එම විවිධ පරමාර්ථ සහ කරුණු මෙතෙක් කල් සාර්ථකව ක්‍රියාත්මක
කර සහ ඉටුකර ඇති හෙයින් සහ එකී පදනම සංස්ථාගත කරන
ලෙස ඉල්ලුම් කර ඇති හෙයින් ද, එකී ඉල්ලීම ඉටු කිරීම මහජන
 හිතසුව පිණිස වන බැවින් ද:

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2014 අංක
දරන රෝයල් චැරිටි පදනම ලුහුඬු නාමය.
(සංස්ථාගත කිරීමේ) පනත යනුවෙන් හඳුන්වනු ලැබේ.

2. මේ පනත ක්‍රියාත්මක වීම ආරම්භ වන දින සිට සහ ඉන් රෝයල් චැරිටි
පසු (මෙහි මින් මතු “පදනම” යනුවෙන් සඳහන් කරනු ලබන) පදනම
රෝයල් චැරිටි පදනම දැනට සාමාජිකයන්ව සිටින තාක් තැනැත්තන් කිරීම.
සහ මෙයින් සංස්ථාපනය කරනු ලබන සංස්ථාවට මින් මතු බඳවා
ගනු ලබන තැනැත්තන් (මෙහි මින් මතු “සංස්ථාව” යනුවෙන් සඳහන්
කරනු ලබන) “රෝයල් චැරිටි පදනම” යන නාමය සහ අභිධානය
යටතේ අවිච්ඡින්න පැවැත්මක් ඇති සංස්ථාවක් විය යුතු ය. තව ද,
එම නාමයෙන් සංස්ථාව විසින් ද, එයට විරුද්ධවද සියළු
අධිකරණවලදී නඩු පවරනු ලැබිය හැකි අතර, පොදු මුද්‍රාවක් තබා
ගැනීමේ, එය පාවිච්චි කිරීමේ සහ ස්වකීය අභිමතය පරිදි එය
වෙනස් කිරීමේ පූර්ණ බලය සහ අධිකාරය ඊට ඇත්තේ ය.

3. සංස්ථාව සංස්ථාපනය කරනු ලැබුවේ යම් පොදු පරමාර්ථ සංස්ථාවේ
සඳහා ද ඒ පොදු පරමාර්ථ පහත දැක්වෙන පරිදි විය යුතු බවට පොදු පරමාර්ථ.
මෙයින් ප්‍රකාශයට පත් කරනු ලැබේ:—

(අ) අනාථ නිවාස සහ මහලු නිවාස පිහිටුවීම සහ පවත්වාගෙන
යාම සහ සමාජ සුභසාධන මධ්‍යස්ථාන පිහිටුවීම;

(ආ) අසරණ සහ දුප්පත් ජනතාවට රෝද පුටු කිහිලිකරු සහ
ඇස්කණ්ණාඩි ආදිය ලබා දීම;

(ඇ) නිවාස නොමැති ජනතාව සඳහා නිවාස ඉදි කර දීම සහ
ඉදිකිරීම් කටයුතු නිම කර ගැනීම සඳහා ආධාර දීම ;

(ඈ) අඩු ආදායම්ලාභී පවුල්වලට ආධාර කිරීම;

(ඉ) අඩු ආදායම්ලාභී පවුල්වලට අවශ්‍ය වියලි ආහාර බෙදා
හැරීම;

ධනාත්මක චින්තනය හා ජීවිතයට ගැටලු ඇති වන අවස්ථා
අවම කරවීම සඳහා වැඩමුළු පැවැත්වීම;

(උ) ගොවිතැන් කටයුතු හා වෙනත් සුළු ව්‍යාපාර කරන අයට
ආධාර කිරීම හා අවශ්‍ය උපදෙස් ලබා දීම;

(ඌ) සනීපාරක්ෂක හා ජල පහසුකම් නැති අයට ලබා දීම;
(එ) අත් පා අහිමි පුද්ගලයින් සඳහා කෘත්‍රිම අත් පා ලබා දීම;
සායන පැවැත්වීම;

(ඔ) අතිශයින් අගහිඟකම් ඇති තරුණ තරුණියන් සඳහා විවාහ
උත්සව සංවිධාන කර දීම; සහ

තරුණ පිරිස් සඳහා පරිගණක දැනුම ලබා දීමේ වැඩ
පිළිවෙළක් සැකසීම.

4. (1) මෙම පනතේ අනෙකුත් විධිවිධාන යටත්ව සහ සංස්ථාවේ
තත්කාලයෙහි සංස්ථාවේ බලපවත්නා රීතිවලට අනුකූලව තෝරා කටයුතු
පත් කර ගනු ලබන සභාපති, ලේකම්, භාණ්ඩාගාරික හා වෙනත් කිරීම.
එකොළොස් දෙනකුගෙන් සමන්විත අධ්‍යක්ෂ මණ්ඩලයක් මගින්
සංස්ථාවේ කටයුතු පාලනය කරනු ලැබිය යුත්තේ ය.

(2) සංස්ථාවේ ප්‍රථම අධ්‍යක්ෂ මණ්ඩලය, මෙම පනත ක්‍රියාත්මක
වන දිනයට පෙරාතුවම වූ දිනයේ දී පදනමේ පාලක මණ්ඩලයේ
සාමාජික නිල දැරුවා වූ තැනැත්තන්ගෙන් සමන්විත විය යුතු ය.

5. බැංකු ගිණුම් විවෘත කිරීමේ, පවත්වාගෙන යාමේ හා වැසීමේ සංස්ථාවේ
ද, ඇප ඇතිව හෝ නැතිව මුදල් ණයට ගැනීමේ හෝ ලබා ගැනීමේ
ද, ප්‍රදානයන් හා පරිත්‍යාග භාර ගැනීමේ සහ එකතු කිරීමේ ද,
සංස්ථාවේ මුදල් ආයෝජනය කිරීමේ ද, සංස්ථාවේ පරමාර්ථ ඉටු
කර ගැනීම සඳහා අවශ්‍ය නිලධරයන් සහ සේවකයන් සේවයට
බඳවා ගැනීමේ, සේවයේ නියුක්ත කිරීමේ, සේවයෙන් පහ කිරීමේ ද
බලය ඇතුළුව, සංස්ථාවේ සියලුම පරමාර්ථ හෝ එහි යම් පරමාර්ථයක්
ප්‍රවර්ධනය කිරීම හෝ සාක්ෂාත් කර ගැනීම සඳහා අවශ්‍ය හෝ
යෝග්‍ය සියලු ක්‍රියා, කරුණු හෝ දේවල් ඉටු කිරීමේ, කිරීමේ සහ
ක්‍රියාවේ යෙදවීමේ බලය මේ පනතේ සහ වෙනත් යම් ලිඛිත නීතියක
විධිවිධානවලට යටත්ව සංස්ථාවට ඇත්තේ ය.

6. (1) සංස්ථාව විසින් කලින් කල යම් මහා සභා රැස්වීමක දී සංස්ථාවේ රීති.
ඊට පැමිණ ඡන්දය දෙන සාමාජිකයන්ගෙන් තුනෙන් දෙකකට
නොඅඩු බහුතර ඡන්දයෙන්, පහත දැක්වෙන සියලු කාරණා හෝ
ඉන් කිසිවක් සඳහා මේ පනතේ හෝ වෙනත් යම් ලිඛිත නීතියක
විධිවිධානයන්ට අනනුකූල නොවන රීති සෑදීම නීත්‍යනුකූල
වන්නේ ය.

(අ) සාමාජිකයන් ඇතුළත් කර ගැනීම, ඔවුන්ගේ ඉල්ලා අස්වීම
හෝ ඔවුන් නෙරපීම;

(ආ) නිලධරයන් තෝරා පත් කර ගැනීම, ඔවුන්ගේ ඉල්ලා අස්වීම
හෝ ධුරය හිස් කිරීම, ඔවුන් ධුරයෙන් ඉවත් කිරීම සහ
ඔවුන්ගේ බලතල චර්යාව සහ කාර්ය;

(ඇ) අධ්‍යක්ෂ මණ්ඩලයේ සාමාජිකයන් තෝරා පත් කර ගැනීම
එහි බලතල චර්යාව සහ කාර්යය එම සාමාජිකයන්ගේ
ධුර කාලය සහ එම සාමාජිකයන්ගේ පුරප්පාඩු පිරවීම;

(ඈ) සංස්ථාවේ විවිධ නිලධරයන්ගේ නියෝජිතයන්ගේ සහ
සේවකයන්ගේ බලතල චර්යාව, කාර්ය හා කර්තව්‍ය;

(ඉ) අධ්‍යක්ෂ මණ්ඩලයේ රැස්වීම් කැඳවීමේ දී හා පැවැත්වීමේ
දී අනුගමනය කළ යුතු කාර්ය පටිපාටිය, ඒ රැස්වීම්
පවත්වන වේලාවන්, ස්ථාන හා රැස්වීම් පිළිබඳ නිවේදන
හා න්‍යාය පත්‍ර, රැස්වීම්වල ගණපූරණය සහ ඒ රැස්වීම්වල
දී අනුගමනය කළ යුතු කාර්ය පටිපාටිය;

(උ)සංස්ථාවේ දේපල පරිපාලනය කිරීම හා කළමනාකරණය
කිරීම; සහ
සාමාන්‍යයෙන් සංස්ථාවේ කටයුතු කළමනාකරණය කිරීම
සහ එහි පරමාර්ථ මුදුන්පත් කර ගැනීම.

(2) සංස්ථාව විසින් සාදනු ලැබූ යම් කිසි රීතියක් (1) වන
උපවගන්තිය යටතේ රීතියක් සාදනු ලැබූ ආකාරයෙන්ම සහ එවැනිම
රැස්වීමක දී සංශෝධනය කිරීම, වෙනස් කිරීම, ඒවාට යමක් එකතු
කිරීම හෝ ඒවා පරිච්ඡින්න කිරීම කරනු ලැබිය හැක්කේ ය.

(3) සංස්ථාවේ සාමාජිකයන් සංස්ථාවේ තත්කාලයේ බලපවත්නා
15 රීතිවලට යටත් විය යුතු ය.

7. මෙම පනත ක්‍රියාත්මක වීම ආරම්භවන දිනයට පෙරාතුව
වන දිනයට පදනමේ පැවති සියලු ණය සහ බැරකම් මෙයින්
සංස්ථාපනය කරනු ලබන සංස්ථාව විසින් ගෙවා නිදහස් කළ යුතු
අතර, එම දිනයට පදනමට ගෙවීමට ඇති සියලු ණය, සාමාජික
මුදල්, සම්මාදම් මේ පනතේ කාර්යය සඳහා සංස්ථාවට ගෙවිය
යුත්තේ ය.

8. (1) සංස්ථාවට එහිම අරමුදලක් තිබිය යුතු අතර, මීට ඉහත සංස්ථාවේ
දී හෝ මින් මතු ත්‍යාග, රික්තවරණ, පරිත්‍යාග, සමාජික මුදල්, අරමුදල.
සම්මාදම්, ගාස්තු හෝ ප්‍රදාන වශයෙන් භාර ගනු ලබන සියලු මුදල්
අධ්‍යක්ෂ මණ්ඩලය විසින් තීරණය කරනු ලබන බැංකුවක
බැංකු කීපයක සංස්ථාව නමින් වන ගිණුමක බැරට තැන්පත් කළ
යුතු වන්නේ ය.

(2) මෙම පනත යටතේ වන කර්තව්‍ය, වගකීම සහ එහි බලතල
ක්‍රියාත්මක කිරීමේ දී හා ඉෂ්ට කිරීමේ දී භාවිතයේ දී සංස්ථාව
විසින් දරා ඇති ඕනෑම වියහියදමක් පියවීමට අවශ්‍ය සියලුම මුදල්,
ප්‍රමාණ අරමුදලින් ගෙවිය යුත්තේ ය.

යම් මිලට ගැනීමක්, ප්‍රදානයක්, තෑගි කිරීමක්, අන්තිම කැමති සංස්ථාව විසින්
පත්‍රයකින් දේපල බැහැර කිරීමක්, ප්‍රකාර හෝ වෙනත් ආකාරයකින් නිශ්චල දේපල
සංස්ථාව සතුවන යම් චංචල හෝ නිශ්චල දේපලක් ගැනීමට සහ දැරිය හැකි
දැරීමට නීතියෙන් සංස්ථාවට බලය හා හැකියාව ඇති අතර, එවැනි
5 සියලු දේපල සංස්ථාවේ තත්කාලීනව බලපවත්නා රීතිවලට යටත්ව,
මේ පනතේ කාර්ය සඳහා ඒ දේපල විකිණීමේ, උකස් කිරීමේ, බදු
දීමේ, හුවමාරු කිරීමේ හෝ අන්‍යාකාරයකින් බැහැර කිරීමේ පූර්ණ
බලය ඇතිව, මේ කාර්ය සඳහා සංස්ථාව විසින් දැරිය යුතු ය.

සංස්ථාවේ කිසිම සාමාජිකයකු සංස්ථාවේ ණය සහ 
බැරකම් ගෙවා සමථයකට පත් කිරීමේ කාර්යය සඳහා හෝ වෙනත්
කිරීම.

යම් කාර්යයක් සඳහා හෝ ඔහුගෙන් සංස්ථාවට අයවිය යුතු සාමාජික
මුදල් ප්‍රමාණය ඉක්මවන යම් දායක මුදලක් ගෙවීමට යටත්
නොවන්නේ ය.

11. සංස්ථාව විසුරුවා හැරීමේ දී, එහි සියලු ණය සහ බැරකම් විසුරුවා
 ගෙවා සමථයට පත් කිරීමෙන් පසු කවර හෝ ඉතිරිවන දේපලක් හැරීමේ දී
ඉතිරි වුවහොත්, ඒ දේපල සංස්ථාවේ සාමාජිකයන් අතර බෙදා දේපල.
දෙනු නොලැබිය යුතු අතර, සංස්ථාවේ පරමාර්ථවලට සමාන
පරමාර්ථ ඇත්තා වූ ද, ස්වකීය රීති අනුව යම් ආදායමක් හෝ
ඉතිරිවන දේපලක් ස්වකීය සාමාජිකයන් අතර බෙදා දීම රීති මගින්
තහනම් කර ඇත්තා වූ ද, වෙනත් ආයතනයකට හෝ ආයතනවලට
ඒ දේපල දීම හෝ පැවරීම කරනු ලැබිය යුතු ය. එම ආයතනය
ආයතන කවරේ ද යන්න සංස්ථාව විසුරුවා හැරීමේ දී හෝ ඊට
පෙර සංස්ථාවේ මණ්ඩලය විසින් තීරණය කළ යුතු ය.

(1) සංස්ථාවේ මුදල් වර්ෂය ලිත් වර්ෂය විය යුතු ය.
(2) සංස්ථාව විසින් එහි ආදායම් හා වියදම්, වත්කම්, බැරකම්
සහ සංස්ථාවේ වෙනත් සියලු ගණුදෙනු පිළිබඳ නිසි ගිණුම් තබා
ගැනීමට කටයුතු සැලැස්විය යුතු ය.

(3) සංස්ථාවේ ගිණුම් සභාව තීරණය කරන පරිදි සුදුසුකම් ලත්
විගණකවරයකු විසින් විගණනය කරනු ලැබිය යුතු ය.

(4) මේ වගන්තියේ “සුදුසුකම් ලත් විගණකවරයා” යන්නෙන්-
(අ) ශ්‍රී ලංකා වරලත් ගණකාධිකාරින්ගේ ආයතනයේ හෝ
නීතියෙන් පිහිටුවන ලද වෙනත් යම් ආයතනයක
සාමාජිකයකු වූ ද, ගණකාධිකාරිවරයකු වශයෙන්
වෘත්තියේ යෙදීමට ඒ ආයතනයේ සභාව විසින් නිකුත්
කරන ලද සහතිකයක් දරන්නා වූ ද තැනැත්තෙක්; හෝ

(ආ) ගණකාධිකාරි ආයතනයක එක් එක් නේවාසික හවුල්කරු
ශ්‍රී ලංකා වරලත් ගණකාධිකාරින්ගේ ආයතනයේ
නීතියෙන් පිහිටුවන ලද වෙනත් යම් ආයතනයක
සාමාජිකයකු වන්නා වූ ද, ගණකාධිකාරිවරයකු වශයෙන්
වෘත්තියේ යෙදීමට ඒ ආයතනයේ සභාව විසින් නිකුත්
කරන ලද සහතිකයක් දරන්නා වූ ද, එවැනි වරලත්
ගණකාධිකාරි ආයතනයක්, අදහස් වේ.

සභාපති හා ලේකම් ඉදිරිපිට දී හැර සංස්ථාවේ මුද්‍රාව සංස්ථාවේ
කවර වුව ද, සාධන පත්‍රයකට නොතැබිය යුතු අතර, තමන් පැමිණ මුද්‍රාව.
සිටි බවට සලකුණක් වශයෙන් ඔවුන් විසින් ඒ සාධන පත්‍රයෙහි
තම නම අත්සන් කළ යුතු ය. තව ද, එම අත්සන් කිරීම
සාක්ෂිකරුවකු වශයෙන් යම් තැනැත්තකු විසින් කරනු ලැබූ
 අත්සනකට පරිබාහිරව විය යුතු ය.

14. ශ්‍රී ලංකා ජනරජයේ හෝ යම් රාජ්‍ය මණ්ඩලයක හෝ ජනරජයේ හා
සංස්ථාවක හෝ වෙනත් තැනැත්තන්ගේ අයිතිවාසිකම්වලට මේ
පනතේ ඇතුළත් කිසිවකින් හානියක් හෝ බලපෑමක් නොවිය
යුතු ය.

15. මේ පනතේ සිංහල හා දෙමළ භාෂා පාඨ අතර
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.